=== Metersporsstrækningen ===
Den metersporede strækning blev åbnet sammen med museet 26. maj 1978, er ca. 300 m lang og forbinder museumsområdet med et stoppested ved Skjoldenæsvej.<ref name="Museumskatalog 4. udgave">''Museumskatalog for Sporvejsmuseet Skjoldenæsholm'', 4. udgave, af Svend Christensen, Søren Palsbo og Per Søegaard. Sporvejshistorisk Selskab, 1994. S. 2-3. {{ISBN|87-87589-71-0}}</ref> Her ligger den almindelige indgang for gæster og en parkeringsplads.<ref name="Klik" /> Strækningen er i første række beregnet til sporvogne fra Aarhus, hvor man kørte på meterspor, i modsætning til Odense og København der benyttede normalspor.<ref name="Museumskatalog 4. udgave" /> Strækningen trafikeres dog også af en vogn fra hver af Flensborg og Basel.<ref name="Krog 14" /> Strækningen ligger oppe på en dæmning mellem et stråtækt hus kaldet Murerens hus og det tidligere Skjoldenæsholm Golfcenters Par 3 bane.<ref name="golfers" /><ref>''Sporvejsmuseet sidst på året'' af Svend Christensen. BYtrafik 6/2019, s. 3.</ref> Der arbejdes med at udvide strækningen med en [[vendesløjfe]] udfor stoppestedet ved Skjoldenæsvej, hvilket sammen med en eksisterende vendesløjfe ved museet vil muliggøre kørsel med bivogne.<ref name="Christensen 26-34" />
Bygninger,_konstruktioner_og_anlæg Foreninger Organisationer